
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 811 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός των ορίων αιγιαλού και παραλίας στην 
θέση «Μαραθόλακα» Ρίζας του Δ.Δ. Μακύνειας του 

Δήμου Αντιρρίου Ν. Αιτωλ/νίας. 1 

Έγκριση του Ρυμοτομικού Σχεδίου και των όρων και 
περιορισμών δόμησης του Βιομηχανικού Πάρκου 
(ΒΙ.ΠΑ.) Καστοριάς, στα διοικητικά όρια των Δή¬ 
μων Αγίας Τριάδας και Ορεστίδος, Νομού Καστο¬ 


ριάς. 2 

ΑΠΟΦΑΣΕΙ Σ 

Αριθμ. 5755 Σχετ. 5434 (1) 


Καθορισμός των ορίων αιγιαλού και παραλίας στην 
θέση «Μαραθόλακα» Ρίζας του Δ.Δ. Μακύνειας του 
Δήμου Αντιρρίου Ν. Αιτωλ/νίας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3, 4 και 5 του ν. 2971/2001 
(Φ.Ε.Κ. 285/τ.Α7ΐ9.12.2001) «Περί αιγιαλού και παραλίας». 

2. Τις διατάξεις του άρθρου 1 του ν. 3200/1955 «Περί 
διοικητικής αποκέντρωσης» όπως αυτές τροποποιήθη¬ 
καν και ισχύουν σήμερα με τα ν.δ. 532/1970, β.δ. 704/1970, 
β.δ. 705/1970, β.δ. 192/1972, π.δ. 347/1986, ν. 2026/1992 και 
π.δ. 97/1993. 

3. Τις διατάξεις του άρθρου 20 του ν. 719/1977 «Περί 
του τρόπου σύνταξης τοπογραφικών και υψομετρικών 
διαγραμμάτων από ιδιώτες μηχανικούς κ.λπ.». 

4. Την παρ. 21 του άρθρου 46 του ν. 3220/2004 «Μέτρα 
αναπτυξιακής και κοινωνικής πολιτικής - αντικειμενο- 
ποίηση του φορολογικού ελέγχου και άλλες διατάξεις» 
(Φ.Ε.Κ. 15/τ.Α'/28.1.2004), με την οποία ορίζεται ότι από 
10.4.2004 αρμοδιότητες του Υπουργού Οικονομίας και 
Οικονομικών οι οποίες ανήκαν ή είχαν μεταβιβαστεί 
στους Νομάρχες μέχρι την έναρξη λειτουργίας των 
Νομαρχιακών Αυτοδιοικήσεων και αφορούν έματα του 
Υπουργείου Οικονομίας και Οικονομικών, που εξαιρέθη¬ 
καν από την κατάργηση με τις διατάξεις της παρ. 2 του 
άρθρου 39 του ν. 2218/1994, περιέρχονται στον Γενικό 
Γραμματέα της Περιφέρειας. 

5. Την υπ’ αριθμ. 11405/6.9.2004 απόφαση του Γενικού 


18 Σεπτεμβρίου 2006 

Γ ραμματέα που ορίζει την Δ.Δ.Ε. ως αρμόδια Διεύθυν¬ 
ση για την μελέτη και εισήγηση θεμάτων αιγιαλού και 
παραλίας. 

6. Το υπ’ αριθμ. 36/27.7.2004 έγγραφο της Γενικής 
Γραμματείας της Κυβέρνησης. 

7. Την από 7.3.2006 έκθεση της κατά το άρθρο 3 του 
ν. 2971/2001 αρμόδιας Επιτροπής καθορισμού των ορίων 
του αιγιαλού και της παραλίας στην θέση «Μαραθόλα¬ 
κα» Ρίζας του Δ.Δ. Μακύνειας του Δήμου Αντιρρίου Ν. 
Αιτωλ/νίας. 

8. Το τοπογραφικό διάγραμμα το οποίο συντάχθηκε 
σε κλίμακα 1:500 τον Αύγουστο 2005 από τον Πολιτικό 
Μηχανικό Τ.Ε. Αργύρη Κωστή, σε μια πινακίδα, εις τε- 
τραπλούν, ελέγχθηκε για την ακρίβεια της αποτύπωσης 
στις 7.3.2006 από την Αγρονόμο Τοπογράφο Μηχανικό 
της Κτηματικής Υπηρεσίας Αιτωλ/νίας Αργιαδίτη Ιω¬ 
άννα και θεωρήθηκε από την ίδια στις 10.4.2006 σε μια 
πινακίδα. 

9. Την σύμφωνη γνώμη του Γενικού Επιτελείου Ναυ¬ 
τικού που διατυπώθηκε στο υπ’ αριθμ. 544.5/631/06/Σ. 
8999/19.6.2006 έγγραφό του, αποφασίζουμε: 

Επικυρώνουμε την από 7.3.2006 έκθεση της κατά το 
άρθρο 3 του ν. 2971/2001 αρμόδιας Επιτροπής καθορι¬ 
σμού των ορίων αιγιαλού και παραλίας στη θέση «Μαρα¬ 
θόλακα» Ρίζας του Δ.Δ. Μακύνειας του Δήμου Αντιρρίου 
Νομού Αιτωλ/νίας καθώς και το τοπογραφικό διάγραμμα 
το οποίο συντάχθηκε σε κλίμακα 1:500 τον Αύγουστο 
2005 από τον Πολιτικό Μηχανικό Τ.Ε. Αργύρη Κωστή, 
σε μια πινακίδα, εις τετραπλούν, ελέγχθηκε για την 
ακρίβεια της αποτύπωσης στις 7.3.2006 από την Αγρο¬ 
νόμο Τοπογράφο Μηχανικό της Κτηματικής Υπηρεσίας 
Αιτωλ/νίας Αργιαδίτη Ιωάννα και θεωρήθηκε από την 
ίδια στις 10.4.2006 σε μια πινακίδα. 

Στο τοπογραφικό αυτό διάγραμμα καθορίσθηκε η ορι- 
ογραμμή του αιγιαλού με κόκκινη συνεχή πολυγωνική 

γραμμή με στοιχεία Α1, Α2,.Α14, Α15 και η οριογραμμή 

της παραλίας με κίτρινη συνεχή πολυγωνική γραμμή με 
στοιχεία Π1, Π2,., Π14, Π15. 

Η Κτηματική Υπηρεσία Αιτωλ/νίας στην οποία κοι¬ 
νοποιείται η παρούσα απόφαση, παρακαλείται για την 
άμεση αποστολή της Έκθεσης της Επιτροπής και των 
Τοπογραφικών διαγραμμάτων στο Δήμο Αντιρρίου για 
ανάρτηση τους (Γνωμοδότηση υπ’ αριθμ. 562/2005 του 
Νομικού Συμβουλίου του Κράτους). 

Καθορίζεται ζώνη παραλίας πλάτους 10 μέτρων για 
όλο το μήκος της ακτής για την εξυπηρέτηση των σκο- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


πών της παραγράφου 2 του άρθρου 1 και της παραγρά¬ 
φου 3 του άρθρου 2 του ν. 2971/2001. 

Η απόφαση αυτή με την έκθεση της επιτροπής και το 
τοπογραφικό διάγραμμα, να δημοσιευθούν στην Εφη¬ 
μερίδα της Κυβερνήσεως. 

Πάτρα, 18 Ιουλίου 2006 

Ο Γενικός Γραμματέας Περιφέρειας 
ΠΑΝΑΓΙ ΩΤΗΣ ΚΑΒ ΒΑΔΑΣ 

ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ 

ΤΩΝ ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ (ν. 2971/19.12.2001). 

Για τον καθορισμό των ορίων του Αιγιαλού και Παρα¬ 
λίας στη θέση «Μαραθόλακα» Ρίζας του Δ.Δ. Μακύνειας 
του Δήμου Αντιρρίου Ν. Αιτωλ/νίας. 

Στην Ρίζα του Δήμου Αντιρρίου σήμερα 7 Μαρτίου 
2006, ημέρα Τρίτη και ώρα 14:30 μ.μ., οι υπογεγραμ¬ 
μένοι: 

1. Ντάουλας Δημήτριος, Εφοριακός ΔΕ/Α', Προϊστά¬ 
μενος της Κτηματικής Υπηρεσίας Αιτωλ/νίας, ως Πρό¬ 
εδρος. 

2. Αργιαδίτη Ιωάννα, Αγρονόμος και Τοπογράφος Μηχ/ 
κος ΠΕ/Β', της Κτηματικής Υπηρεσίας Αιτωλοακαρνανί¬ 
ας, ως μέλος της επιτροπής. 

3. Παπαδημητρίου Λεωνίδας, Σημαιοφόρος Λ.Σ., Κε¬ 
ντρικού Λιμεναρχείου Πατρών, αναπληρωτής του Σι- 
ώρου Ευαγγέλου, κωλυομένου αυτού, ως μέλος της 
επιτροπής. 

4. Τζιώλης Δημήτριος, Τοπογράφος Μηχανικός, Προ¬ 
ϊστάμενος της Διεύθυνσης Πολεοδομίας της Νομαρχι¬ 
ακής Αυτοδιοίκησης Αιτωλοακαρνανίας, ως μέλος της 
επιτροπής και 

5. Παπαδοπούλου Ευρυδίκη, Αρχιτέκτων Μη/κος, Τμη- 
ματάρχης της Διεύθυνσης Περιβάλλοντος και Χωροτα¬ 
ξίας της Γ ενικής Διεύθυνσης της Περιφέρειας Δυτικής 
Ελλάδας, ως αναπληρώτρια της Καραγιάννη Κλημεντί- 
ας κωλυόμενης αυτής, ως μέλος της επιτροπής, απο- 
τελούντες την Επιτροπή καθορισμού των ορίων του 
Αιγιαλού και παραλίας δυνάμει του άρθρου 3 του ν. 
2971/2001 συγκληθείσα κατόπιν του υπ’ αριθμ. 2346/05/ 
Φ.410/218/16.2.2006 εγγράφου του Προέδρου αυτής, με¬ 
ταβήκαμε επί τόπου στην προαναφερόμενη περιοχή 
σήμερα 7.3.2006. Γραμματέας της Επιτροπής ορίζεται 
η Τζωρτζοπούλου Μαρία, η οποία είναι και υπεύθυνη 
για την τήρηση του παρόντος πρακτικού, και λαβόντες 
υπόψη: 

• Την από 3.6.2005 αίτηση του Δήμου Αντιρρίου, η 
οποία διαβιβάσθηκε στην ΔΛκτη Τεχνικών Υπηρεσιών 
της Νομαρχιακής Αυτοδιοίκησης Αιτωλ/νίας και το υπ’ 
αριθμ. 4048/10.6.2005 έγγραφο της Δ/νσης Τεχνικών 
Υπηρεσιών προς την Κτηματική Υπηρεσία Αιτωλ/νίας, 
για την σύσταση της αρμόδιας Επιτροπής, με την οποία 
ζητείται ο καθορισμός των ορίων αιγιαλού και παραλίας 
στην προαναφερόμενη περιοχή. 

• Τα υπό του Αργύρη Κωστή, τοπογραφικό και υψο¬ 
μετρικά διαγράμματα, συνταχθέντα τον Αύγουστο του 
2005 σε μία (1) πινακίδα, εις τετραπλούν, σε κλίμακα 
1:500, ελεγμένα για την ακρίβεια της αποτύπωσης στις 
7.3.2006 από την Αργιαδίτη Ιωάννα, Τοπογράφο Μηχανι¬ 


κό της Κτηματικής Υπηρεσίας Αιτωλ/νίας και θεωρημένα 
από την ίδια, στις 10.4.2006 σε μία (1) πινακίδα. 

• Το γεγονός ότι στην περιοχή δεν υπάρχουν κτίσμα- 
τα μέσα στον αιγιαλό. 

• Τις διατάξεις του ν. 2971/2001. 

• Τα στοιχεία καθορισμού αιγιαλού και παραλίας που 
προβλέπονται από το άρθρο 9 του νόμου 2971/2001 και 
ειδικότερα: 

α. Τη γεωμορφολογία του εδάφους για την οποία 
αναλυτικά αναφέρεται ότι: 

1) Η μορφολογία της ακτής συνίσταται από χαλαρά 
ιζήματα, χαλίκια, αλλά και βραχώδη πρανή με απότομες 
κλίσεις και ύψη στέψης που κυμαίνονται από 6 - 8 μ. 

2) Της ακτής συνέχονται εκτάσεις, λοφώδεις, με έδα¬ 
φος βραχώδες, εκτός σχεδίου. 

3) Το φυσικό όριο βλάστησης συνίσταται από θαμνώδη 
φυσική βλάστηση (πουρνάρια). 

β. Το γεγονός ότι στην περιοχή δεν εντοπίστηκαν 
παράκτιοι φυσικοί πόροι. 

γ. Τα πορίσματα από την εκτίμηση των μετεωρολο¬ 
γικών στοιχείων της περιοχής, ήτοι: 

Ότι η περιοχή δεν προσβάλλεται από ισχυρούς ανέ¬ 
μους έντασης 7-10 Β, κυρίως από βόρειες-βορειοανα- 
τολικές διευθύνσεις, εντάσεως 5-6Β και νότιες-νοτιο- 
δυτικές διευθύνσεις εντάσεως 6-7Β. 

δ. Τη μορφολογία του πυθμένα, ο οποίος συνίσταται 
από βραχώδη ανώμαλη σύσταση με μεγάλα βάθη κοντά 
στην ακτή. 

ε. Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μεγάλο ανάπτυγμα πελάγους, καθώς και το ότι μεγά¬ 
λο ανάπτυγμα θαλάσσιας έκτασης συμβάλλει στην δη¬ 
μιουργία μεγαλύτερης έκτασης κυματικού πεδίου σε 
σχέση με κλειστές περιοχές που έχουν την ίδια ένταση 
ανέμου. Το ύψος κύματος που πλήττει την περιοχή είναι 
μεγάλο και η δημιουργία του κάθετου πρανούς προ- 
καλεί την ανάκλαση κυματισμών, με αποτέλεσμα την 
τοπική αύξηση ύψους κύματος. 

στ. Την μη ύπαρξη τεχνικών έργων. 

ζΐ. Στο χάρτη Δ1.2. Πρότυπο Χωρικής Ανάπτυξης- 
Παραγωγικής Δραστηριότητας (κλίμακα 1.800000) του 
Περιφερειακού Πλαισίου Χωροταξικού Σχεδιασμού και 
Αειφόρου Ανάπτυξης Περιφέρειας Δυτικής Ελλάδος 
(Α.Π. 25297, ΦΕΚ 1470/Β79.10.2003), η περιοχή εμπί¬ 
πτει σε «Ενδεικτικές Ευρύτερες Ζώνες Αναζήτησης 
Ελεγχόμενων Δραστηριοτήτων Τουρισμού-Παραθε- 
ρισμού». 

ζ2. Οι προτάσεις του χωροταξικού σχεδιασμού, οριστι- 
κοποιούνται με την σύνταξη του Σχεδίου Χωρικής και 
Οικιστικής Οργάνωσης ανοιχτής πόλης (ΣΧΟΑΠ). Εχει 
παραληφθεί η α' φάση του σχεδίου αυτού, αλλά δεν 
έχει περαιωθεί η διαδικασία ολοκλήρωσης του. 

η. Την ύπαρξη δημοσίου κτήματος που βρίσκεται σε 
άμεση γειτνίαση με την παράκτια ζώνη, αλλά ανήκει 
στο Δασαρχείο, ως δημόσια δασική έκταση. 

θ. Το γεγονός ότι δεν υφίσταται Κτηματολόγιο. 

ι. Δεν υπάρχει οριοθέτηση προστατευόμενης περιοχής 
και δεν έχει αναγνωρισθεί ευπαθές οικοσύστημα με 
πράξη της Διοίκησης, αποφασίζουμε: 

1 Καθορίζουμε επί του ως άνω τοπογραφικού δια¬ 
γράμματος ως εξής: 

1. α) την οριογραμμή του αιγιαλού με κόκκινη πολυ¬ 
γωνική γραμμή με στοιχεία Α1, Α2.Α14, Α15. 

β) Την οριογραμμή της παραλίας με συνεχή κίτρινη 
πολυγωνική με στοιχεία Π1, Π2,..., Π14, Π15, της οποίας οι 
κορυφές εξασφαλίζονται με ορθογώνιες συντεταγμένες 
από το κρατικό δίκτυο, και είναι παράλληλος σ’αυτήν σε 
όλο το μήκος της και σε απόσταση 10 μέτρων. 

2. Για τον καθορισμό των οριογραμμών λήφθηκαν 
υπόψη, ότι δεν υπάρχουν κτίσματα. 

3. Οι κορυφές των οριογραμμών εξασφαλίζονται από 
το Κρατικό Τριγωνομετρικό Δίκτυο. 


4. Καθορίζεται ζώνη παραλίας πλάτους 10 μέτρων, 
επειδή εξυπηρετούνται οι σκοποί της παραγράφου 3 
του άρθρου 2 του ν. 2971/2001. 

5. Η επιτροπή διαπίστωση ότι δεν υφίσταται παλαιός 
αιγιαλός. 

Το παρόν συντάχθηκε σε έξι (6) αντίτυπα τριών σελί¬ 
δων το καθένα και υπογράφεται ως ακολούθως: 

Ο Πρόεδρος Τα Μέλη 

ΔΗΜΗΤΡΙΟΣ ΝΤΑΟΥΛΑΣ ΙΩΑΝΝΑ ΑΡΓΙΑΔΙΤΗ 

ΛΕΩΝΙΔΑΣ ΠΑΠΑΔΗΜΗΤΡΙΟΥ 
ΔΗΜΗΤΡΙΟΣ ΤΖΙΩΛΗΣ 
ΕΥΡΥΔΙΚΗ ΠΑΠΑΔΟΠΟΥΛΟΥ 

Αριθμ. 93386/2648 (2) 

Έγκριση του Ρυμοτομικού Σχεδίου και των όρων και πε¬ 
ριορισμών δόμησης του Βιομηχανικού Πάρκου (ΒΙ.ΠΑ.) 
Καστοριάς, στα διοικητικά όρια των Δήμων Αγίας 
Τριάδας και Ορεστίδος, Νομού Καστοριάς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το ν.δ. 17.7.1923 (Α'223), τα άρθρα 3, 9, 11, 70 περί 
«σχεδίων πόλεων, κωμών κ,λπ.», όπως μεταγενέστερα 
τροποποιήθηκε και συμπληρώθηκε. 

2. Το ν. 3200/1955, άρθρο 8 περί «διοικητικής αποκε- 
ντρώσεως». 

3. Το ν. 742/1977 (ΦΕΚ 319Α'/17.10.1977) περί «τροποποι- 
ήσεως και συμπληρώσεως του ν. 4458/1965 «περί Βιομη¬ 
χανικών Περιοχών» και ρυθμίσεως συναφών θεμάτων». 

4. Το άρθρο 2 του ν. 1337/1983 (ΦΕΚ 33Α'/1·4.3.1983) 
περί «επέκτασης των πολεοδομικών σχεδίων, οικιστική 
ανάπτυξη και σχετικές ρυθμίσεις». 

5. Το άρθρο 2 του ν. 1577/1985 (ΦΕΚ 210Α718.12.1986) περί 
«Γενικού Οικοδομικού Κανονισμού», όπως αυτός τροπο¬ 
ποιήθηκε με το ν. 2831/2000 (ΦΕΚ 140Α713.6.2000). 

6. Το άρθρο 3 του ν. 1512/1985 (ΦΕΚ 4Α711.1.1985) περί 
«Τροποποίησης και συμπλήρωσης πολεοδομικών δια¬ 
τάξεων κ.λπ.». 

7. Το ν. δ. 51/1987 (ΦΕΚ 26Α76.3.1987) για τον «καθορι¬ 
σμό των περιφερειών της χώρας κ.λπ.». 

8. Το π.δ. 23.2.1987 (ΦΕΚ 166Δ76.3.1987) περί «Κατηγο¬ 
ρίες και περιεχόμενο χρήσεων γης». 

9. Το ν. 2231/1994 (ΦΕΚ 139Α729.8.1994) περί «Σύστασης 
και λειτουργίας Ελληνικού Ινστιτούτου Μετρολογίας, 
εθνικού Συμβουλίου Διαπίστευσης και άλλες διατάξεις»., 
με τον οποίο ρυθμίζονται θέματα χρήσεως γης στις 
ΒΙ.ΠΕ. και ειδικότερα το άρθρο 17 αυτού. 

10. Το άρθρο 6 του ν. 2503/1997 (ΦΕΚ 107Α730.5.1997) 
περί «Διοίκησης, Οργάνωσης, στελέχωσης της Περιφέ¬ 
ρειας, ρύθμιση θεμάτων για την Τοπική Αυτοδιοίκηση 
και άλλων διατάξεων». 

11. Το ν. 2508/1997 (ΦΕΚ 124Α713.6.1997) περί «βιώσιμης 
οικιστικής ανάπτυξης των πόλεων και οικισμών της χώ¬ 
ρας και άλλων διατάξεων». 

12. Το άρθρο 4 του ν. 2545/1997 (ΦΕΚ 254Α715.12.1997) 
περί «Βιομηχανικών και Επιχειρηματικών Περιοχών και 
άλλες διατάξεις», όπως ισχύει και ειδικότερα το άρθρο 
7 αυτού. 

13. Το άρθρο 1 του π.δ. 209/1998 (ΦΕΚ 169ΑΤΙ5.7.1998) 
περί «Λήψης μέτρων για την ασφάλεια της υπεραστικής 
συγκοινωνίας, κ.λπ». 

14. Το άρθρο 3 του ν. 2690/1999 (ΦΕΚ 45Α79.3.1999) περί 
«Κύρωσης του κώδικα διοικητικής διαδικασίας και άλλων 
διατάξεων». 

15. Το άρθρο 9 του ν. 2742/1999 (ΦΕΚ 207Α77.10.1999) 
περί «Χωροταξικός σχεδιασμός και αειφόρος ανάπτυξης 
και άλλες διατάξεις». 

16. Το ν. 2831/2000 (ΦΕΚ 140Α713.6.2000) περί «Τροπο¬ 
ποίηση των διατάξεων του ν. 1577/1985 «Γενικός Οικοδο¬ 
μικός Κανονισμός» και άλλες πολεοδομικές διατάξεις», 
Άρθρο 29. 

17. Το ν. 3044/2002 (ΦΕΚ 197Α727.8.2002) περί «Με¬ 
ταφοράς Συντελεστή Δόμησης και ρυθμίσεις άλλων 
θεμάτων αρμοδιότητας Υπουργείου Περιβάλλοντος, 
Χωροταξίας και ΔημοσίωνΈργων», Άρθρο 10. 


18. Το ν. 3010/2002 (ΦΕΚ 91Α725.4.2002) περί «Εναρμόνι¬ 
σης του ν. 1650/1986 με τις Οδηγίες 97/11 Ε.Ε. και 96/1961 
Ε.Ε., διαδικασίας οριοθέτησης και ρυθμίσεις θεμάτων για 
τα υδατορέματα και άλλες διατάξεις» και ειδικότερα το 
άρθρο 5 αυτού. 

19. Το ν. 3212/2003 (ΦΕΚ 308Α731.12.2003) περί «Αδειας 
δόμησης, πολεοδομικές και άλλες διατάξεις θεμάτων 
αρμοδιότητας Υπουργείου Περιβάλλοντος, Χωροταξίας 
και δημοσίων Έργων», άρθρο 13, παρ.18. 

20. Το ν. 3325/2005 (ΦΕΚ 68Α711.3.2005) που συμπλή¬ 
ρωσε το Ν.2545/1997 περί «Ιδρυσης και λειτουργίας βιο- 
μηχανικών-βιοτεχνικών εγκαταστάσεων στο πλαίσιο της 
αειφόρου ανάπτυξης και άλλες διατάξεις», άρθρο 30 

21. Την υπ’ αριθμ. 79347/6021/90 (ΦΕΚ 674Δ75.12.1990) 
(ΦΕΚ 674Δ75.12.1990) κοινή υπουργική απόφαση των 
Υπουργών Περιβάλλοντος, Χωροταξίας και Δημοσίων 
Έργων και Βιομηχανίας, Ενέργειας και Τεχνολογίας περί 
«Καθορισμού ειδικών προδιαγραφών εκπόνησης πολεο¬ 
δομικών μελετών Βιομηχανικών (ΒΙΠΑ) και Βιοτεχνικών 
(ΒΙΟΠΑ) Πάρκων και ΒΙΠΑ-ΒΙΟΠΑ προς εξυγίανση». 

22. Την υπ’ αριθμ. 22303/788/24.6.1998 (ΦΕΚ 691Β78.7.1998) 
κοινή υπουργική απόφαση των Υπουργών Ανάπτυξης και 
Περιβάλλοντος, Χωροταξίας και ΔημοσίωνΈργων περί 
«Καθορισμός τεχνικών και οικονομικών προϋποθέσεων 
που θα πρέπει να πληροί ο φορέας ΒΕΠΕ, κπλ. Δικαι- 
ολογητικών, εγγράφων και στοιχείων, σύμφωνα με το 
άρθρο 4 παρ.3 του ν. 2545/1997». 

23. Την υπ’ αριθμ. Φ.1.2/43030/1641/17.12.1998 (ΦΕΚ 
1292Β729.12.1998) κοινή υπουργική απόφαση των Υπουργών 
Ανάπτυξης και Περιβάλλοντος, Χωροταξίας και Δημοσίων 
Έργων περί «Διαδικασία δημοσιοποίησης πολεοδομικής 
- ρυμοτομικής μελέτης και της Πράξης Εφαρμογής των 
διαφόρων κατηγοριών Βιομηχανικών και Επιχειρηματικών 
Περιοχών (ΒΕ.ΠΕ.) και υποβολή ενστάσεων». 

24. Την υπ’ αριθμ. Φ/Α/6.5/0ικ.22772/1886/11.10.2005 (ΦΕΚ 
1465 Β724.10.2005) κοινή υπουργική απόφαση. 

25. Την υπ’ αριθμ. Φ/Α/18/25268/2063/05 (ΦΕΚ 
1628Β725.11.2005) Απόφαση Υπουργού Ανάπτυξης περί 
«Καθορισμού νέας μορφής ΒΕΠΕ «ΒΙΟΠΑ προς Εξυγί¬ 
ανση» (Βιομηχανικές και Επιχειρηματικές Περιοχές, Βι¬ 
οτεχνικό Πάρκο)». 

26. Τις Εγκυκλίους 124/1982,109/1985,18/2003 και 6/2006 
του Υ.ΠΕ.ΧΩ.Δ.Ε. 

27. Το π.δ. 15.1.1986 (ΦΕΚ 125Δ721.2.1986) περί «Καθο¬ 
ρισμού Ζώνης Οικιστικού Ελέγχου, κατώτατου ορίου 
κατάτμησης και λοιπών όρων και περιορισμών δό¬ 
μησης στην εκτός εγκεκριμένου σχεδίου και εκτός 
ορίων οικισμών προϋφιστάμενων του 1923 των Δήμων 
Καστοριάς και Άργους Ορεστικού και Κοινοτήτων Δι- 
σπηλιού, Αμπελοκήπων, Μαυροχωρίου, Πολυκάρπης, 
Φωτεινής-Μεταμόρφωσης, Τοιχιού και Λεύκης (Νομού 
Καστοριάς). 

28. Το π.δ. 28.1.2005 (ΦΕΚ 194Δ721.2.2005) περί «Τρο¬ 
ποποίησης του από 15.1.1986 π.δ. «Καθορισμός Ζώνης 
Οικιστικού Ελέγχου, κατώτατου ορίου κατάτμησης και 
λοιπών όρων και περιορισμών δόμησης στην εκτός εγκε¬ 
κριμένου ρυμοτομικού σχεδίου και εκτός ορίων οικισμών 
προϋφιστάμενων του έτους 1923 περιοχή των Δήμων 
Καστοριάς και Άργους Ορεστικού και Κοινοτήτων Δι- 
σπηλιού, Αμπελοκήπων, Μαυροχωρίου, Πολυκάρπης, 
Φωτεινής-Μεταμόρφωσης, Τοιχιού και Λεύκης (νομού 
Καστοριάς). 

29. Την υπ’ αριθμ. Φ/Α/6.5/ΟΙΚ.22772/1886/11.10.2005 




7498 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


(ΦΕΚ 1465Β724.10.2005) κοινή υπουργική απόφαση των 
Υπουργών Ανάπτυξης και Περιβάλλοντος, Χωροταξί¬ 
ας και δημοσίων Έργων περί «Καθορισμού της θέσης, 
της έκτασης και των ορίων του Βιομηχανικού Πάρκου 
(ΒΙ.ΠΑ.) Καστοριάς στα διοικητικά όρια του Δήμου Κα¬ 
στοριάς της Νομαρχίας Καστοριάς και έγκρισης του 
Φορέα Β.Ε.Π.Ε. και της Μελέτης Περιβαλλοντικών Επι¬ 
πτώσεων». 

30. Την υπ’ αριθμ. 22/ΔΑΣ/53998/2783/26.5.2006 Πράξη 
Χαρακτηρισμού Εκτάσεως της Δ/νσης Δασών Καστορι¬ 
άς, Περιφ. Δυτικής Μακεδονίας. 

31. Το υπ’ αριθμ. 4733/25.7.2006 συμβόλαιο δωρεάς 
υπό τρόπο γηπεδικών εκτάσεων στο βιομηχανικό πάρκο 
Καστοριάς από τη Ν. Α. Καστοριάς στην ΕΤΒΑ ΒΙΠΕ Α.Ε., 
του Συμβολαιογράφου Καστοριάς Στεργίου Γ. Τέζια. 

32. Τις υπ’ αριθμ. 852/16.3.2004 και 868/2.3.2006 γνωμο¬ 
δοτήσεις της 11ης Εφορείας Βυζαντινών Αρχαιοτήτων. 

33. Τις υπ’ αριθμ. 2718/24.6.2003 και 1462/10.3.2006 γνω¬ 
μοδοτήσεις της ΙΖ' Εφορείας Προϊστορικών και Κλασι¬ 
κών Αρχαιοτήτων. 

34. Το υπ’ αριθμ. 7077/13.8.2003 έγγραφο της Δ/νσης 
Γεωργίας, Ν.Α. Καστοριάς. 

35. Τη Μελέτη Γεωλογικής Καταλληλότητας/ Γεωλο- 
γική-Τεχνικογεωλογική Έρευνα-Μελέτη της Τεχνικής 
Εταιρείας ΓΕΩΓΝΩΣΗ Α.Ε. 

36. Τις υπ’ αριθμ. 113/2003 και 42/2006 αποφάσεις του 
Δημοτικού Συμβουλίου Δήμου Αγίας Τριάδας. 

37. Τις υπ’ αριθμ. 139/2003 και 53/2006 αποφάσεις του 
Δημοτικού Συμβουλίου Δήμου Ορεστίδος. 

38. Την από 14.8.2006 εισήγηση της Δ/νσης ΠΕ.ΧΩ. 
Δυτικής Μακεδονίας/Τμήμα Πολεοδομικού Σχεδιασμού 
και Εφαρμογών. 

39. Τη θετική γνωμοδότηση της 10ης Συνεδρίασης/ 
Θέμα 2ο στις 18.8.2006 του Περιφερειακού Συμβουλίου 
ΧΟΠ (Π.Σ.ΧΟΠ) Περιφ. Δυτικής Μακεδονίας. 

40. Με την υπόψη έγκριση της πολεοδομικής παρέμ¬ 
βασης που γίνεται στις κτηματικές περιοχές των Δήμων 
Αγίας Τριάδας και Ορεστίδος, προβλέπεται δημιουργία 
του χώρου του Βιομηχανικού Πάρκου (ΒΙ.ΠΑ.) Καστοριάς 
με την έγκριση του Ρυμοτομικού Σχεδίου και των όρων 
και περιορισμών δόμησης, στα διοικητικά όρια των Δή¬ 
μων Αγίας Τριάδας και Ορεστίδος, Νομού Καστοριάς. 

Σκοπός της δημιουργίας του πιο πάνω Βιομηχανικού 
Πάρκου είναι η εγκατάσταση και μετεγκατάσταση στο 
συγκεκριμένο χώρο των βιομηχανικών μονάδων μέσης 
και χαμηλής όχλησης, που λειτουργούν στην ευρύτερη 
περιοχή. 

Στόχος δε αυτού είναι η ορθολογική οργάνωση της 
παραγωγής, η δυνατότητα εκσυγχρονισμού των μονά¬ 
δων για κατασκευή προϊόντων υψηλής ποιότητας και 
χαμηλού κόστους. Σήμερα οι περισσότερες μονάδες 
λειτουργούν διάσπαρτες γύρω από την ευρύτερη περιο¬ 
χή και την πόλη της Καστοριάς και οι οποίες μέσης και 
χαμηλής όχλησης επιβαρύνουν το περιβάλλον, εξάλλου 
δεν παρέχουν ασφάλεια από πυρκαγιά, υγιεινή εργασία 
και προστασία των εργαζομένων. 

Η φύση και το είδος της παρέμβασης δεν πρόκειται 
να προκαλέσουν δυσμενείς επιπτώσεις στο περιβάλλον. 
Οι επιπτώσεις εκτιμάται ότι θα είναι θετικές αφού η 
χωροθέτηση και η έγκριση της ρυμοτομίας της περιο¬ 
χής θα έχει ως αποτέλεσμα την καλύτερη διευθέτηση 
του χώρου, που θα αποτελεί τόπο για σύγχρονη και 
λειτουργική εγκατάσταση βιομηχανικών και βιοτεχνικών 


μονάδων στην Καστοριά, όπως επίσης για την ευρύτερη 
περιοχή των Δήμων Καστοριάς, Αγίας Τριάδας, Ορεστί¬ 
δος και του Νομού Καστοριάς. 

41. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Οργανα», 
που κυρώθηκε με το άρθρο πρώτο του π.δ/τος 63/2005 
(Α' 98) και το γεγονός ότι από τις κανονιστικές διατά¬ 
ξεις αυτής της Απόφασης δεν προκαλείται δαπάνη σε 
βάρος του κρατικού προϋπολογισμού και ειδικότερα των 
προϋπολογισμών των οικείων Ο.Τ.Α., αποφασίζουμε: 

Άρθρο 1 

Εγκρίνεται το Ρυμοτομικό Σχέδιο και οι όροι και περι¬ 
ορισμοί δόμησης του Βιομηχανικού Πάρκου (ΒΙ.ΠΑ.) Κα¬ 
στοριάς, στα διοικητικά όρια των Δήμων Αγίας Τριάδας 
και Ορεστίδος, Ν. Καστοριάς, σε έκταση που καθορί¬ 
σθηκε με τη με αριθμ.Φ/Α/6.5/ΟΙΚ.22772/ 1886/11.10.2005 
(ΦΕΚ1465 Β'/24.10.2005) κοινή υπουργική απόφαση των 
Υπουργών Ανάπτυξης και Περιβάλλοντος, Χωροταξίας 
και Δημοσίων Έργων περί «Καθορισμού της θέσης, της 
έκτασης και των ορίων του Βιομηχανικού Πάρκου (ΒΙ.ΠΑ.) 
Καστοριάς στα διοικητικά όρια του Δήμου Καστοριάς της 
Νομαρχίας Καστοριάς και έγκρισης του Φορέα Β.Ε.Π.Ε. 
και της Μελέτης Περιβαλλοντικών Επιπτώσεων» και που 
περικλείεται από την τεθλασμένη γραμμή με κορυφές 
Α, Β, Γ, Δ, Ε, Ζ, Η, Ο, I, Κ, Λ, Μ, Ν, Ξ, Ο, Π, Ρ, Σ, Τ, Υ, Φ, X, 
Ψ, Ω, Α, όπως οι ρυθμίσεις αυτές φαίνονται και περι- 
γράφονται στα από Μάιος 2005 συνημμένα πρωτότυπα 
ρυμοτομικά διαγράμματα της πολεοδομικής μελέτης, σε 
κλίμακα 1:1000, που θεωρήθηκαν από την Προϊσταμένη 
της Δ/νσης Τεχνικών Υπηρεσιών Ν. Α. Καστοριάς και 
όπως επίσης θεωρήθηκαν την 18.8.2006 από τον Προ¬ 
ϊστάμενο της Διεύθυνσης ΠΕ.ΧΩ. Περιφέρειας Δυτικής 
Μακεδονίας και που αντίτυπά τους δημοσιεύονται με 
την παρούσα απόφαση. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής, της οποίας το 
πολεοδομικό σχέδιο εγκρίνεται δια της παρούσας από¬ 
φασης. 

Άρθρο 3 

Όσον αφορά τις ρυθμίσεις που αφορούν τα Ο. Τ. και 
ειδικότερα τα πλάτη προκηπίων, όπως αναφέρονται στις 
τρεις (3) πινακίδες του χάρτη Π2-Ρυμοτομικό Σχέδιο σε 
κλίμακα 1:1.000. 

Ειδικότερα: 

α. Η απόσταση μεταξύ ρυμοτομικής και οικοδομικής 
γραμμής ορίζεται για κάθε οικοδομικό τετράγωνο, όπως 
φαίνεται στις τρεις (3) πινακίδες του χάρτη Π2-Ρυμο- 
τομικό Σχέδιο που συνοδεύει την υπόψη πολεοδομική 
μελέτη. 

β. Η ελάχιστη απόσταση των κτιρίων από τα πλάγια 
και οπίσθια όρια του οικοπέδου καθορίζεται σύμφωνα 
με τον ν. 1577/1985 περί «ΓΟΚ», όπως ισχύει. 

γ. Δεν επιτρέπεται η τοποθέτηση κτιρίων σε επαφή με 
τα όρια του οικοπέδου. Απόσταση Δ κατά Γ.Ο.Κ. 

δ. Ελάχιστη απόσταση κτιρίων μεταξύ τους στο ίδιο 
οικόπεδο: κατά Γ.Ο.Κ. 

Άρθρο 4 

Καθορίζονται χρήσεις του ΒΙ.ΠΑ. οι οποίες οργανώ¬ 
νονται σε τρεις (3) τομείς, ήτοι: 

Τομέας Α 

Οι αναφερόμενες στο άρθρο 6 του π.δ. 23.2.1987 (ΦΕΚ 
166Δ76.3.1987) 

Τομέας Β 

Οι αναφερόμενες στο άρθρο 6 του π.δ. 23.2.1987 (ΦΕΚ 
166Δ76.3.1987) 

Τομέας Γ 

Οι αναφερόμενες στο άρθρο 4 παρ. 4-5-6-7-9-10 του 
π.δ. 23.2.1987 (ΦΕΚ 166Δ76.3.1987) 

Συγκεκριμένα: 

• Στα Ο. Τ. 1, 3,10,13,14,15 δημιουργούνται συνολικά 
55 οικόπεδα του 1 στρ., αναπτύσσονται χρήσεις γης 
βιομηχανικών και βιοτεχνικών εγκαταστάσεων μέσης 
και χαμηλής όχλησης. 


• Στα Ο. Τ. 4, 5, 6, 9,11,12,16 δημιουργούνται συνολικά 
75 οικόπεδα των 2 στρ., αναπτύσσονται χρήσεις γης 
βιομηχανικών και βιοτεχνικών εγκαταστάσεων μέσης 
και χαμηλής όχλησης 

• Στα Ο. Τ. 2 και 8 αναπτύσσονται χρήσεις κεντρικών 
περιοχών και τοπικών κέντρων, δηλαδή Διοικητήριο, 
εκθεσιακό κέντρο, κατάστημα τράπεζας, κοινωφελές 
κτίριο. 

• Στο Ο. Τ. 7 χωροθετείται κοινόχρηστος χώρος- 
Κ.Χ. 

• Χωροθετούνται επίσης δύο Ο.Τ. με χρήση χώρου 
στάθμευσης. 

• Στο περιμετρικό πράσινο χωροθετούνται μικρές 
αθλητικές εγκαταστάσεις. 


Άρθρο 5 

Καθορίζονται οι όροι δόμησης ως εξής: 


ΤΟΜΕΙΣ ΟΡΩΝ ΔΟΜΗΣΗΣ 

ΤΟΜΕΑΣ ΟΡΩΝ 
ΔΟΜΗΣΗΣ 

Α 

Β 

Γ 

ΑΡΤΙΟΤΗΤΑ 

Πρόσωπο 

Εμβαδό 

Πρόσωπο 

Εμβαδό 

Πρόσωπο 

Εμβαδό 

25 

2.000 

25 

1.000 

30 

1.500 

ΣΥΝΤΕΛΕΣΤΗΣ 

ΔΟΜΗΣΗΣ 

1,6 

1,6 

0,6 

ΠΟΣΟΣΤΟ 

ΚΑΛΥΨΗΣ 

60% 

60% 

40% 

ΑΠΟΣΤΑΣΗ ΑΠΟ 
ΟΡΙΑ 

5,00μ. 

5,00μ. 

Δ 

Κατά Γ.Ο.Κ. 

ΟΡΟΦΟΙ 

ΜΕΓΙΣΤΟ ΥΨΟΣ 

15,00μ. 

15,00μ. 

13,00μ. 

ΥΨΟΣ ΣΤΕΓΗΣ 

4,00μ. 

Κλ. έως 35% 

4,00μ. 

Κλ. έως 35% 

2,50μ. 

Κλ. 35% 

ΣΥΝΤΕΛΕΣΤΗΣ 
ΚΑΤ’ ΟΓΚΟΝ 
ΕΚΜΕΤΑΛΛΕΥΣΗΣ 

6,60 

6,60 

Κατά Γ.Ο.Κ. 

ΡΙΕΟΤΙ8 

Απαγορεύεται 

Απαγορεύεται 

Απαγορεύεται 

ΕΠΙΤΡΕΠΟΜΕΝΕΣ 

ΧΡΗΣΕΙΣ 

Οι αναφερόμενες στο 
άρθρο 6 τοσ 
π.δ. 23.2.1987 
(ΦΕΚ166Δ' /6.3.1987) 

Οι αναφερόμενες στο 
άρθρο 6 τοσ 
π.δ. 23.2.1987 
(ΦΕΚ166Δ' /6.3.1987) 

Οι αναφερόμενες στο 
άρθρο 4 παρ. 4-5-6- 
7-9-10 τοσ 
π.δ. 23.2.1987 
(ΦΕΚ166Δ' /6.3.1987) 


Άρθρο 6 

Κατά τα λοιπά πέραν των ανωτέρω όρων - περιορι¬ 
σμών δόμησης ισχύουν οι διατάξεις του ΓΟΚ. 

Άρθρο 7 

Ορίζονται οι παρακάτω ειδικοί όροι δόμησης, ήτοι: 
α) Επιγραφές 

ι. Επιτρέπονται επιγραφές επί των όψεων των κτιρίων 
και παράλληλες με αυτές. 

ιι. Επιτρέπεται η ανάρτηση σημάτων ρύθμισης της κυ¬ 


κλοφορίας ή πληροφοριακών επιγραφών, επάνω στους 
ειδικά γί αυτό το λόγο, τοποθετημένους από την αρ¬ 
μόδια αρχή στύλους ή στηρίγματα, 
β) Περιφράξεις 

Για τα βιομηχανικά οικόπεδα δεν επιτρέπεται η το¬ 
ποθέτηση περίφραξης κατά μήκος των μετώπων προς 
τους βασικούς άξονες τροφοδοσίας. 

γ) Επίσης διαμέσου του φυσικού πρασίνου επιτρέπεται 
να διέρχονται δίκτυα τεχνικής υποδομής με τις απα¬ 
ραίτητες εγκαταστάσεις τους (αντλιοστάσια, φρεάτια, 
κ.λπ). 

Αρθρο 8 

Η αναλογία των ποσοστών των χρήσεων γης της περιοχής καταγράφονται στον παρακάτω πίνακα: 


ΧΡΗΣΕΙΣ 

ΕΜΒΑΔΟΝ 

ΔΟΜΗΣΙΜΑ 

ΚΟΙΝΟΧΡΗΣΤΑ 


ΧΡΗΣΗΣ 

% 

% 

1)Ε βιοτεχνικών οικοπέδων 
των δύο στρεμμάτων 

150.160,00 μ 2 

49,98 


2)Ε βιοτεχνικών οικοπέδων 
του ενός στρέμματος 

59.974,65 μ 2 

19,96 


3)Ε διοίκησης + εκθεσιακό 

9.757,76 μ 2 


3,25 

4)Ε κοινόχρηστων χώρων 

6.160,00 μ 2 


2,05 

5)Ε χώρων στάθμευσης 

2.664,00 μ 2 


0,89 

6)Ε περιμετρικού 
πράσινου 

25.471,32 μ 2 


8,30 

7)Ε πεζοδρόμων και 
πεζοδρομίων 

20.554,57 μ 2 


6,84 

8)Ε οδικού δικτύου 

27.390,43 μ 2 
(3.424 χλμ) 


9,12 

ΣΥΝΟΛΟ 

302.132,73μ 2 

69,55 

30,45 


100% 


Άρθρο 9 

Πριν από την χορήγηση οποιοσδήποτε οικοδομικής 
άδειας απαιτείται η έγκριση περιβαλλοντικών όρων 
κατ' εφαρμογή του ν. 3010/2002, όπως κάθε φορά 
ισχύει. 

Άρθρο 10 

Με την έναρξη των εκσκαπτικών εργασιών εφαρμογής 
της πολεοδομικής μελέτης είναι απαραίτητη η έγκαιρη 
ενημέρωση των Εφορειών ΙΖ' Προϊστορικών και Κλασ¬ 
σικών Αρχαιοτήτων, όπως διατυπώνεται και στο άρθρο 
41 της Απόφασης ΥΑ/Φ/Α6.5/οικ.22772 /1886 (ΦΕΚ1465 
Β’/24-10-05) και 11ης Βυζαντινών, ώστε να παρακολουθή¬ 
σουν τις εργασίες ισοπέδωσης και διαμόρφωσης στην 
περιοχή. 

Αρθρο 11 

Η ισχύς της παρούσης απόφασης αρχίζει από τη δη¬ 
μοσίευση στην Εφημερίδα της Κυβερνήσεως. 


Η πιο πάνω απόφαση και οι τρεις (3) πινακίδες του 
χάρτη Π2-Ρυμοτομικό Σχέδιο, του ρυμοτομικού σχεδίου 
ΒΙ.ΠΑ. Καστοριάς που τη συνοδεύουν (κλίμακα 1:1000) 
να αναρτηθούν στο Διοικητήριο Περιφέρειας Δυτικής 
Μακεδονίας, Δ/νση ΠΕ.ΧΩ., Περιοχή Ζ.Ε.Π., 1ος όροφος, 
πτέρυγα Δ' για 15 ημέρες μετά τη δημοσίευση του λε¬ 
κτικού της απόφασης και των τριών (3) πινακίδων του 
ρυμοτομικού σχεδίου που τη συνοδεύουν στο ΦΕΚ. 

Κατά της απόφασης αυτής επιτρέπονται προσφυγές 
στον Υπουργό ΠΕ.ΧΩ.Δ.Ε. μέσα σε 30 ημέρες από την 
ημερομηνία δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 24 Αυγούστου 2006 
Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

